Երբ 17 հոկտեմբեր 2017-ին, Թուրքիոյ նախագահ Էրտողանի Լեհաստան այցելութեան ժամանակ, անոր ներկայացուցած առաջարկի հիման վրայ հաւանութին տրուած էր երկու յուշարձաններ կանգնեցնելու ծրագրին, մին մայրաքաղաք Վարշաւայի մէջ, իսկ միւսը` Քրաքով քաղաքին մէջ: Լեհաստանի Հայ դատի յանձնախումբը ձեռնածալ չմնաց այս երեւոյթին դիմաց: Քրաքով քաղաքին մէջ երկար տարիներէ ի վեր գործող Հայ մշակութային ընկերութեան մասնակցութեամբ ու լեհահայութեան հետ միատեղ ջանքերով ընկերային ցանցերու, ստորագրահաւաքներու, բողոքներու ու Քրաքով քաղաքի քաղաքապետարանի ազդեցիկ ներկայացուցիչներու, հայկական շահերը պաշտպանող համախոհներու օգնութեամբ, լեհահայերու բարեկամ` լեհ ականաւոր քաղաքական գործիչներու, զանազան անձնաւորութիւններու, գրաւոր ու բերանացի բողոքներուն եւ ջանքերուն շնորհիւ` լեհահայութիւնը կրցաւ խոչընդոտել ու արգելակել Լեհաստանի Քրաքով քաղաքին մէջ Ա. Համաշխարհային պատերազմի տարիներուն թրքական բանակի զինուորներու յիշատակին նուիրուած յուշարձան կանգնեցնելու թրքական նախաձեռնութիւնը: